Nsgan Ray-yi

**Nsgan Ray-yi** o mniq kska nyusan Ping-tung iyax nklaan hidaw ka nsgan Ray-yi, quri nklaan hidaw Dgiyaq paru ni mskkiyig nsgan Cing-hun ni Ta-jing nyusan Tay-tung, ryaxan hidaw o mskkiyig nsgan Sing-pini Wan-rwan, quri tghunat o yayung Li-li ni nsgan Cun-ji kla ayus, quri tgdaya yayung Wa-ru-s mggaluk  nsgan Tay-wu. Emppeepix ka dgiyaq kska dxgal ni embbowngu ka dxgal kska na o niqan yayung Ri-ri ni Ray-yi ka  mtqiri kana nsgan, miyah msrupu mstrung yayung Ling-peyn msqlalu Gsilung paru Taywang. Knpraan dxgal hiya o niqan 167.8m2, pusu bi hraan knkla kndsan klgan seejiq Paywang.

## Ris(歷史)
Pusu nsgan hini o klgan seejiq Paywang Seejiq Tnpusu Taywang, niqan War-ya（RAVAL） ni Pu-cawr（BUTSUL）dha paru klgan seejiq. Klgan seejiq War-ya o mkgarang mniq nsgan San-ti-mun nyusan Ping-tung. Klgan seejiq Pu-cawr do mkgarang mniq kska nsgan (Tay-wu、 Ma-cya、 Ray-yi) nyusan Ping-tung. nsgan Ray-yi o klgan seejiq Pu-cawr. Klwaan Man-cing siida o nAlang Paru Tay-nan nyusan Hung-san han. Knlwaan Nihung do A-hu-ting da. Kiya duri ni hnkawas 35 hngkawas 1 idas  mniq smudal alang Ray-yi phiyug Qpahan nsgan, thangan nsgan Ray-yi. 39 hngkawas siida, Qpahan nsgan thjil alang I-ring, bitaq 44 hnkawas pxal thjil alang Ku-row duri. Yaasa msriqu bi daan ka elug mndha thjil ka Qpahan nsgan bitaq sayang.

## Llingay dxgal

### Hniygan dxgal
Pusu nsgan hini o quri ryaxan hidaw Paru dgiyaq, mhiyang balay, niqan dgiyaq Ta-wu, dgiyaq Ray-se, dgiyaq Paw-hu-i, dgiyaq Pjing-riyu-su, dgiyaq Pa-ri-ya-ku, kmpraan dha o hmrinas 300 qnjilsan, paru bi knhrus na ni msriqu bi ka elug, mtalux ka bgihur pnskarat na.Yaasa paru bi dgiyaq ni mqguq bi ka ayug, aji lala ka qnyuxan kingal hnkawas, wana paah 6idas bitaq 10 idas ka niqan hari quyux, 1 idas bitaq 5 idas do ini quyux ni mdngu kana ka dxgal. 5 idas bitaq 9 idas pnskarat Bgihur paru kida, manu saw kiya ni msriqu bi phmaan pnegalang.

### Knkla elug qsiya
Pusu nsgan hini o niqan yayung Ray-se, yayung Wa-ru-s, yayung Cing-Taw-wi, yayung Li-li ni yayung nbuyu. Pusu bi o yayung Ling-ping, pnaah nsgan Tay-wu dgiyaq Ta-wu quri iyax tgtruma ryaxan hidaw, yayang Wa-ru-s tgbaraw kiyi hakaw I-ta paah nklaan hidaw msqlalu yayung Ray-se pseupu ni mquri iyax tgtruma ryaxan hidaw, babaw na sriyu kiyig hakaw Tan-ling mquri iyax tgtruma ryaxan hidaw.

## Ptyusan nniqan qqpahan euda
Ku-ru alang Ku-ru (Kuljaljau)         

Wan-cya alang Wan-cya (Vungalid)

Kaw-ceyn alang Nan-hu(Takamimura)      

Pey-ru (Payljus)

Tan-ring alangTan-ring (Calasiv)       

Siru-hwa-hwa-wu (Siljevavav)

Yi-ring alang yi-ring (Tjanaqasiya)         

Ta-hu(Tjuwaqau)

Wun-re alang Wun-re (Pucunug)      

Nyisu/Rsay-yialangt Ray-yi（Tjaljaqavus）

Babaw smliqan paru bgihur 88, alang(nklaan hidaw ni ryaxan hidaw Ray-yi, Yi-ring, Ta-hu, Si-ru-hwa-hwa-wu)

knkingal alang nii o, wada thjil tbgan nan-an alang Wan-rung nsgan Sing-pi tghunat phmaan pnegalang hiya, tthangan bgurah Ray-yi sun.

## Khbragan seejiq
Pusu nsgan hini o niqan 7.454 seejiq, snaw o 3.730, kuyuh o 3.724; kana khbragan sapah do niqan 2.243(pnspuan smpug 109 hnkawas 11 idas).

## Pusu snhiyan
Snhiyi Teynsikyu, Kiristukyu ni hnciyan rudan dha Seejiq Tnpusu.

## Elug hqulan

### Mgriq tdruy nanak(paah tgdaya mquri tgtruma)：
1.Patas 88 ni elug klwaan 3 mowsa nsgan Kan-ting patas elug nsgan 114.

2.Paah elug klwaan 3 Kan-ting 421 sriuyu ni muda wayay elug.

3.Lutut uda nyusan Ping-tung elug nsgan 114 usa dhqan Sing-pey.

### Paepa tdruy bahu：
1.Pyaan tdruy qrngul.

2.Mksa usa pyaan tdruy bahu Caw-cu Ping-tung(mquri  usa Alang paru 3~5 spngan).

3.Paepa tdruy bahu Ping-tung patas Siyang-tan.

4.Dhqan alang Layi.

### Paah pusu nsgan Layi miyah
1.Mqqdgiyaq elug tdruy bahu patas 185 quri Kn-tin.

2.Hmrinas alang Hay-hun-ryaw, slagu musa Ping-tung patas elug mquri alang Wan-rung(Ptasan tgbilaq wan-rung).

3.Tduwa qtaan ka quri narat pusu alang da.

## Ptasan

### Ptasan tgbaraw nyusan Ping-tung nsgan Ray-yi sbiq ptasan tgska

### Ptasan tgbilaq
ptasan tgbilaq Ray-yi nsgan Ray-yi nyusan Ping-tung

ptasan tgbilaq Wun-ru nsgan Ray-yi nyusan Ping-tung

ptasan tgbilaq Nan-hu nsgan Ray-yi nyusan Ping-tung

ptasan tgbilaq Ku-ru nsgan Ray-yi nyusan Ping-tung

ptasan tgbilaq Wan-cya nsgan Ra-yi nyusan Ping-tung

## Saan rmigaw qmita ni Dnuuy knkla kndsan
Smapuh 5 hnkawas alang Ku-ru klgan seejiq Paywang

Hakaw wiwil Tan-ling, tglaq Tan-ling

Gsilung snalu seejiq alang paru Ta-caw(dalih alang Ku-ru, mniq kska nsgan Sing-pey)

Tglaq ayug Ta-hu

Paru gbiyuk Lay-yi

Smudal alang Wan-cya ni Wun-ru hnici rudan(ini hrah na)

Ayug blnga hnang Wan-cya.

Ayug klaway Wun-ru

Smudal alang Ku-ru hnici rudan(ini hrah na)

Elug ksaun dgiyaq Ku-ru

Dgiyaq Pung-ci

Sapah dnuuy tnpusu seejiq Paiwan nsgan Ray-yi nyusan Ping-tung

Hsyu Ar-hun

Sapah smapuh smalu risuh dqras seejiq alang smudal Wan-cya klgan seejiq Paiwan

Kiyi emu Taywang skuan qnqaya hisyu Ar-hun ni qhuni Taw-hwa-sin-mu phmaan Nyaw-ci-shing-ping.

## Uqun ini kndka
masu

suyang

sari

trabus

bunga

jiyuling

A-bu-ra-gi

sungut

Ci-na-hu( uqun smiyan klgan seejiq Paiwan, mangal masu, siyang, emu sari lbung rnabaw ni bkiyun bhngil. Hpuyun mhada do tduwa uqun da).

## Pnyahan kari(參考資料)